Document ID: /roh_data/filtered/fineweb-2-filterrobots_roh.jsonl.gz/52749

En il territori dals Lais da Macun ha la Rega stuì salvar il venderdi passà in um ch'è sa blessa fitg ferm durant ina tura cun skis. La dunna da l'um aveva annunzià el sco sparì, sin quai era vegnida alarmada la basa da la Rega a Samedan. L'um ch'era crudà, era malgrà las blessuras grevas vegnì da sa runar tar ina senda da viandar. Cun agid dal telefonin èsi gartegià a la Rega da localisar il skiunz da tura e sgular quel en l'ospital.
La fin d'emna d'Ascensiun è la Rega stada, tenor ina communicaziun 150 giadas en acziun en l'entira Svizra. La gronda part èn stads viandants u persunas che han fatg sport da temp liber che han gì in accident.